Lav et referat af nedenstående tekst:

Tekst:
Det tog lige omkring 24 timer, så var der solgt intet mindre end 18.398 startnumre til Royal Run ’22. Kolding har taget førertrøjen, og er kun 1200 startnumre fra at have udsolgt på én af distancerne. Se Kronprinsens videohilsen - han glæder sig til Run Royal 2022: - Det er jo så glædeligt at se, at Royal Run stadig er noget, danskerne har lyst til at deltage i. At vi allerede nu ser, hvordan det kører derudaf med tilmeldingerne– og så særligt i en af de byer, der ikke har været afholdt Royal Run i før, det overstiger mine forventninger, siger Jens Otto Størup, administrerende direktør i DGI, og medlem af Royal Runs styregruppe. Royal Run arrangeres i et samarbejde mellem DGI, Danmarks Idrætsforbund og Dansk Atletik. TrygFonden, Nordea-fonden og Novo Nordisk Fonden er med som strategiske partnere. Aalborg med for fjerde gang Det er fjerde gang i træk, Aalborg lægger by til den royale løbefest. Knap 14.000 løb var med til folkefesten i kondisko i Aalborg sidste år, mens over 79.000 var tilmeldt på landsplan. Pandemien udfordrer - Det er i sagens natur svært at annoncere et så stort et event som Royal Run, når vi samtidig har en pandemi, der buldrer afsted. Derfor er glæden også endnu større, når vi ser på tallene, for de viser, at danskerne – ligesom vi – har en tro på, at vi går mod lysere tider og til sommer igen kan deltage i så store motionsevents, som Royal Run jo er, siger Morten Mølholm Hansen, administrerende direktør i Danmarks Idrætsforbund og ligeledes medlem af Royal Runs styregruppe. Royal Run 2022 afvikles efter planen 2. pinsedag, 6. juni 2022 og finder sted i Aalborg, Aarhus, Kolding, Næstved og København/Frederiksberg og på Bornholm. TV2 Nord var med, da Kronprinsessen, sammen med en masse løbeglade nordjyder i år, tilbagelagde fem kilometer i Aalborg midtby:

Referat:
Billetsalget til næste års udgave af Royal Run er netop begyndt, og foreløbig er der solgt 1.471 numre til start i Aalborg.